Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3698

b) 10 perc METAR és SPECI esetén, kivéve, ha a 10-perces időszak markáns diszkontinuitást tartalmaz a szélirányban és/vagy sebességben, amikor csak a diszkontinuitás utáni adatokat használják fel a középértékek nyeréséhez, ennek következtében az időintervallumokat ilyen körülmények között megfelelően csökkenteni kell. Megjegyzés – Markáns diszkontinuitás akkor fordul elő, amikor egy szakadáslép fel, és a szélirányban 30 fokos vagy ennél nagyobb változás tartósan fennmarad, a változás előtt vagy után 20 km/h (10 csomó) szélsebesség mellett, vagy 20 km/h (10 csomó) vagy nagyobb szélsebesség változás esetén, amely legalább 2 percig tart. 4.1.3.2 Ajánlás. – Az átlagolási időszak a közepes szélsebességtől való eltérések (széllökések), amelyeket a 4.1.4.2 c) pontnak megfelelően jelentettek, mérésénél 3 másodperc legyen helyi rendszeres és különleges jelentéseknél és METAR és SPECI esetén és a közepes szélsebességtől való eltérések (széllökések) leképezéséhez használt kijelzőknél, a légiforgalmi szolgálati egységeknél. 4.1.4 A mérés pontossága Ajánlás. – A jelentett közepes talajszéliránynak és sebességnek, valamint a közepes talajszéltől való eltéréseknek ki kell elégíteniük az üzemelés szempontjából kívánatos mérési pontosságot, ahogyan az A Mellékletben meg van adva. 4.1.5 Jelentés 4.1.5.1 Helyi rendszeres és különleges jelentésekben és METAR-ban és SPECI-ben a talajszél irányt, illetve sebességet 10 földrajzi fokos, illetve 1 km per óra (vagy 1 csomó) lépcsőkben kell jelenteni. Az olyan észlelt értéket, amelyik nem illeszkedik a használt jelentés skálához, a skála legközelebbi lépcsőjének értékére kell kerekíteni. 4.1.5.2 Helyi rendszeres és különleges jelentésekben és METAR-ban és SPECI-ben:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes